b'\n_START_ARTICLE_\nVenezuelanski bolivar fuerte\n_START_PARAGRAPH_\nVenezuelanski bol\xc3\xadvar fuerte (venezuelanski jaki bolivar), ISO 4217: VEF, je naziv valute u Venezueli. Dijeli se na 100 c\xc3\xa9ntima, a u doma\xc4\x87em platnom prometu ozna\xc4\x8dava se simbolom Bs.F._NEWLINE_Bol\xc3\xadvar fuerte je zamijenio dotada\xc5\xa1nji bol\xc3\xadvar (ISO 4217: VEB). 1. sije\xc4\x8dnja 2008. godine u odnosu 1000:1. Bol\xc3\xadvar je naziv valute u Venezueli od 1879. godine, a ime je dobio po ju\xc5\xbenoameri\xc4\x8dkom borcu za slobodu Sim\xc3\xb3nu Bol\xc3\xadvaru. Nov\xc4\x8danice i kovanice izdaje Sredi\xc5\xa1nja banka Venezuele, i to: kovanice od 1, 5, 10, 12.5, 25, 50 centima i 1 bolivara, te nov\xc4\x8danice od 2, 5, 10, 20, 50 i 100 bol\xc3\xadvara fuerte.'